लता दीदी का संघर्ष तो जीजिविषा से भरा एक महाग्रंथ है...अनिल विश्वास जी जब लता मंगेशकर पुरस्कार लेने इन्दौर आए थे तब मुझे बताया था कि लता की तपस्या को उन्होंने अपनी आँख से देखा है.वह (लता दी)तक़रीबन आठ से दस कि.मी.पैदल चल कर उनके घर रिहर्सल के लिये आया करती थी और दादा गाने की धुन बता कर स्टुडियो चले जाते और तीन चार बजे तक आते तब तक निर्बाध गातीं रहतीं ...दादा कहते लता चल खाना बना लेते हैं..साथ मिल कर खाएंगे...तो लताजी कहतीं दादा वह तो मैने बना लिया...परोस दूँ आपके-मेरे लिये...बताइये तो लावण्याबेन आज ऐसे तपस्वी लोग मिलेंगे..मिलेगी ऐसी श्रध्दा ...ऐसा समर्पण...पं.दीनानाथ मंगेशकर की इस सोनचिरैया (या सुर चिरैया) ने अपने कुटुंब के लिये जो त्याग किया वह विलक्षण,अनुकरणीय और मार्मिक है.